אירוויזיון 2010

אירוויזיון 2010 הוא ההפקה ה-55 של תחרות הזמר השנתית של רשת השידור "אירוויזיון" מטעם איגוד השידור האירופי. התחרות נערכה בנורווגיה, בעיר בארום הסמוכה לבירה אוסלו, בעקבות זכייתה של נורווגיה באירוויזיון 2009 עם השיר "Fairytale", אשר בוצע על ידי אלכסנדר ריבאק. התחרות נערכה במתכונת של שני חצאי גמר וגמר. חצי הגמר הראשון התקיים ב-25 במאי 2010, חצי הגמר השני ב-27 במאי והגמר ב-29 במאי. הזוכה בתחרות הייתה גרמניה עם השיר "Satellite" ("לוויין"), אשר בוצע על ידי לנה מאייר-לנדרוט. 39 מדינות השתתפו בתחרות זו. חמש מתוכן ישירות בתחרות הגמר: נורווגיה – המארחת והזוכה משנה שעברה, בריטניה, גרמניה, ספרד וצרפת – המממנות העיקריות של התחרות ושל איגוד השידור האירופי. בנוסף להן עלו לגמר 20 מתוך 34 המדינות הנותרות שהשתתפו בשני חצאי הגמר, כאשר כל חצי גמר כלל 17 מדינות. מתוך ה-17 עלו עשר לגמר. המופע האמנותי, מלבד ביצועי השירים, כלל צירוף קטעי וידאו של מספר רקדנים ואנשים אקראיים, אשר התאספו במרכזי ערים במדינות שונות לצורך פלאש מוב לפי כוריאוגרפיה שהועברה אליהם מראש. זאת כהמחשה לרעיון תחרות האירוויזיון שבאמצעותה אנשים ברחבי העולם חולקים מוזיקה מתרבויות שונות באותו רגע של צפייה בתחרות בשידור חי. כך גם עמדה תחרות זו תחת הכותרת "חלוק את הרגע" ("Share the Moment"). המפקח מטעם איגוד השידור האירופי בשנה זאת הוא סבנטה סטוקסליוס משוודיה, אשר בסוף שנה זאת פרש והוחלף על ידי יון אולה סאנד מנורווגיה, שהיה העוזר למפקח בשנה זאת מטעם NRK. בשנה זו 15 מתוך 39 השירים בוצעו בשפות אחרות מלבד אנגלית. ולמעשה, יחד עם בריטניה, אירלנד ומלטה, כ-18 שירים בוצעו בשפה הרשמית או באחת השפות הרשמיות של מדינתם, כחלק מעלייה קלה במגוון השפות שחלה בביצועים באירוויזיון לקראת סוף העשור הראשון של המאה ה-21. זאת לאחר שרובם הגדול של השירים בוצעו באנגלית מאירוויזיון 1999 (שבו בוטל חוק הביצוע בשפה הרשמית), ועד אמצע העשור הראשון של המאה ה-21. אולם בבחינת שירי תחרות הגמר, שוב חוזרת השפה האנגלית להיות שלטת מאוד, כאשר רק 6 שירים מתוך 25 הם בשפות אחרות. זאת לאחר שמחצי הגמר הראשון רק 3 שירים שאינם באנגלית עלו לגמר – של יוון, סרביה ופורטוגל, ומחצי הגמר השני השיר של ישראל היה היחיד שאינו באנגלית אשר עלה לגמר. שני השירים הנוספים שאינם באנגלית הם של ספרד וצרפת המתחרות היישר בגמר. כך עלו 16 שירים באנגלית לגמר מתוך 20 השירים שעלו, ו-3 שירים נוספים באנגלית משתתפים היישר בגמר. בשנה זו גם הייתה עלייה לעומת שנים קודמות במספר השירים השקטים הכוללים בלדות בקצב איטי ושירי פופ שקטים בעלי טון עצוב עם קצב רגוע, בייחוד של מדינות דוגמת שוודיה ובלגיה, שנהגו לשלוח בשנים האחרונות שלפני זו בעיקר שירי פופ קצביים ובשנה זו ביססו את עיקר הלחן בנגינה שקטה על גיטרה. מנגד, היו מספר שירים אשר בלטו בסגנון של קצב מהיר בעל טון שמח של לחן וכלי נגינה עממיים בשילוב מוזיקת פופ בעיקר ממדינות מזרח ודרום-מזרח אירופה, כסרביה, יוון וסלובקיה. השיר של צרפת בלט גם הוא במקצבים בהשראת מוזיקה אפריקאית, בניסיון להתאימו גם כשיר קצבי לעונת הקיץ ולקשרו לרוח משחקי המונדיאל שייערכו בקיץ. גם מספר קטן של שירי רוק היה בשנה זו, כאשר סגנון מוזיקלי זה בלט בעיקר מהמדינות בסביבות אזור הבלקן, בשיריהן של בוסניה והרצגובינה, מקדוניה, טורקיה וסלובניה. השיר של סלובניה נקרא "רוק עממי" לתיאור השילוב המוזיקלי שבו של רוק ושל מוזיקה עממית כשמילות השיר גם מהללות את שני סגנונות המוזיקה הללו, ולחן השיר מתבטא בשינוי חד ובמספר מעברים במהלך השיר ממקצב איטי ונגינה על אקורדיון למקצב מהיר ונגינה על גיטרות חשמליות. מתוך 5 המדינות המשתתפות ישירות בגמר, הצביעו בחלק זה גם: גרמניה גרמניה ספרד ספרד צרפת צרפת מתוך 5 המדינות המשתתפות ישירות בגמר, הצביעו בחלק זה: בריטניה בריטניה נורווגיה נורווגיה רומניה רומניה - מלווינה צ'רבנסקי אירלנד אירלנד - דרק מוני גרמניה גרמניה - האפה קרקלינג סרביה סרביה - מאז'ה ניקוליק אלבניה אלבניה - לאון מנקשי טורקיה טורקיה - מלטם ארסאן יאזגאן קרואטיה קרואטיה - מילה חורבת פולין פולין - אלכסנדרה רוסיאק בוסניה והרצגובינה בוסניה והרצגובינה - איוואנה וידאמיר פינלנד פינלנד - יוהנה פירטילהטי סלובניה סלובניה - אנדראה פ אסטוניה אסטוניה - רולף רוסלאו רוסיה רוסיה - אוקסנה פדורובה פורטוגל פורטוגל - אנה גלוואו אזרבייג'ן אזרבייג'ן - תמילה שירינובה יוון יוון - אלקסיס קוסטאלאס איסלנד איסלנד - יוהאנה דנמרק דנמרק - בראיין רייס צרפת צרפת - אודרי שובו ספרד ספרד - איינאהא ארביצו סלובקיה סלובקיה - לובומיר באז'אניק בולגריה בולגריה - דסיסלבה דוברבה אוקראינה אוקראינה - אירינה ז'וראבסקה לטביה לטביה - קרליס בומייסטרס מלטה מלטה - קיארה סירקוזה נורווגיה נורווגיה - אן רימן קפריסין קפריסין - כריסטינה מטקסה ליטא ליטא - גיידריס מסאלסקיס בלארוס בלארוס - אלקסיי גרישין שווייץ שווייץ - כריסטה ריגוזי בלגיה בלגיה - קטיה רטסין בריטניה בריטניה - סקוט מילס הולנד הולנד - יולנטה סניידר-קבאו ישראל ישראל - עופר נחשון מקדוניה מקדוניה - מאז'ה דניאלס מולדובה מולדובה - טניה סרג גאורגיה גאורגיה - מרים ושדזה שוודיה שוודיה - אריק סעדה ארמניה ארמניה - הנאצי הובאניסיאן איגוד השידור האירופי שם לעצמו למטרה להחזיר לתחרות מדינות אשר פרשו בעבר, בעיקר אוסטריה, איטליה ומונקו, בכך שצמצם את דרישות התקציב מרשתות השידור הלאומיות והאריך את משך הזמן עד למועד הגשת השירים. על אף זאת, רשתות השידור ORF האוסטרית ו-TMC המונגסקית הודיעו כי לא יחזרו לתחרות עקב בעיות תקציב. איגוד השידור האירופי גם האריך את היעד לבחירת השירים כדי לאפשר לרשת השידור של ליכטנשטיין 1FLTV שהייתה בשלבי הצטרפות לאיגוד, לסיים את הליך הצטרפותה, כדבר המהווה תנאי להשתתפות בתחרות. 1FLTV הייתה בעלת תקציב להשתתף בתחרות עצמה ואף החלה לתכנן מתכונת לתחרות לאומית, אולם לבסוף לא היה לה תקציב להשלים את הליך הצטרפותה לאיגוד. כהכנה לקראת התחרות ב-2010 בפגישה עם נציגי רשתות השידור בעיר אוסלו ב-11 בספטמבר 2009 קיבל איגוד השידור האירופי החלטות אופרטיביות גם לגבי פעולות של ממשלות או חברות תקשורת שיפרו את חופש הביטוי ורוח השלום (אבני היסוד של תחרות האירוויזיון), כגון פעולות שננקטו על ידי ממשלת אזרבייג'ן בשיתוף חברת התקשורת האזרית נגד אזרחיה שהצביעו לטובת ארמניה באירוויזיון 2009. החלטות אלו קבעו כי כל גוף ממשלתי או מסחרי שיפעל כך צפוי לקנסות כספיים ואף לאיסור על השתתפות המדינה בתחרות למשך מספר שנים. כן הוחלט על שינוי שיטת ההצבעה בחצי הגמר בהתאמתה לזו שהייתה נהוגה בשלב הגמר בלבד בתחרות לשנת 2009 - שקלול הכרעת צוותי שופטים מכלל המדינות המשתתפות והצבעת הקהל באופן שווה בניקוד הסופי. זאת לאחר שבתחרויות בשנים 2004–2008, שכללו גם הן שלבי חצאי-גמר, היה לשופטים משקל קטן בהצבעה או שלא היה משקל כלל. בכך קיווה האיגוד למצוא דרך נוספת לצירופן ולהחזרתן של מדינות הטוענות להשפעות פופוליסטיות בהצבעת הציבור, וליצור דרך אחידה ויציבה יותר להליך ההצבעה. נקבע כי חמש המדינות המשתתפות ישירות בגמר יקבלו זכות הצבעה באחד מחצאי הגמר ועל כן רשתות הטלוויזיה שלהן חייבות לשדר גם אותו, בנוסף לשידור הגמר. בנוסף, הוחלט כי השנה לראשונה ייפתחו קווי ההצבעה כבר לאחר ביצוע השיר הראשון בחצאי הגמר ובגמר, וייסגרו כ-15 דקות לאחר סיום השיר האחרון, כדי לאפשר לצופים להצביע לכל שיר ברגע שישמעו אותו ולתת זמן הצבעה ארוך, בניגוד לשנים הקודמות שההצבעה בטלפון ובפלאפון נפתחה לציבור רק לאחר סיום השיר האחרון ונסגרה כרבע שעה לערך לאחר מכן. כדי למנוע ממדינות המקורבות אחת לשנייה, להצביע האחת לרעותה ממניעים שאינם מוזיקליים טהורים, החליט האיגוד לפעול כמו ב-2008 וב-2009 ולמיין את המדינות המשתתפות ל"סלים", כך שמדינות שקיימים ביניהן קשרים גאוגרפיים, היסטוריים, פוליטיים ותרבותיים יהיו באותו סל, ומסל זה תחולקנה באקראי המדינות שווה בשווה לכל אחד מחצאי הגמר. להלן ה"סלים" שנקבעו: רשת השידור הנורווגית "NRK" קבעה את התחרות באולם-אצטדיון "Telenor Arena", שבפרבר בארום (Bærum) הסמוך לעיר אוסלו, אשר נבחר עקב גודלו, חדישותו וסמיכותו לעיר אוסלו. האולם נמצא בשטח משרדיה של "Telenor Group" ("קבוצת טלנור"), שהיא אחת מקבוצות התקשורת המובילות בעולם, והיא גם נותנת החסות הרשמית של התחרות. כשותפה רשמית ל-"קבוצת טלנור", נותנת חסות נוספת לתחרות היא חברת הקוסמטיקה "Nivea Visage". כהיערכות לתחרות, ובהתחשב בכך שלעומת שנים קודמות יש לקחת בחשבון פרמטרים נוספים, הודיעה NRK כי התקציב לתחרות יהיה בסדר גודל של 24 מיליון אירו. על מנת לשדרג את המופע, קיימה NRK סמינר מיוחד, שכלל מפגש של מפיקים ויוצרים נורווגים בעיקר להעלאת רעיונות חדשניים ומושקעים בעיצוב ובהפקת התחרות. בנוסף הזמינה NRK גם שלושה יוצרים ידועים ומצליחים שהגיעו במיוחד לנורווגיה: המעצב והמלחין המלטזי ג'רארד ג'יימס בורג, איש התקשורת האמריקאי דייוויד ג'ון סמית', והתסריטאי האמריקאי מת'יו מקגו. לשם הכנת מופע הביניים, שלחה NRK צוותי צילום למספר ערים באירופה, כגון אוסלו בנורווגיה, לונדון בבריטניה ודבלין באירלנד, להקלטת הריקודים בסגנון פלאש מוב. קודם-לכן הכינה מספר סרטוני הדרכה המדגימים כיצד לבצע את תנועות הריקוד לכל מי שמעוניין להצטרף בנוסף לרקדנים המקצועיים, ופרסמה את הסרטונים באתר האירוויזיון הרשמי ובמספר אתרים נוספים. חלק מהמדינות המשתתפות הודיעו כי הן שומרות על הליכי בחירה דומים לאלו שערכו בשנים הקודמות, וחלק משנות לחלוטין את הליך בחירתן, בעיקר במטרה לשפר את תוצאות הניקוד לשיריהן לעומת התחרויות הקודמות. כמה מדינות גם הפיקו השנה תחרויות לאומיות צנועות וקטנות יותר עקב בעיות תקציב. רוב המדינות השתמשו גם בצוותי שיפוט שהורכבו ממומחים במוזיקה, ובחרו את הזוכה על בסיס שקלול שווה של הצבעת הציבור עם הצבעת צוותי השיפוט. חלק מהמדינות השתמשו גם בצוותי שיפוט ממדינות אחרות. כמה מדינות, כגון מקדוניה הצפונית, פולין ורוסיה, פתחו את קווי ההצבעה לציבור בתחרויות הלאומיות כבר לאחר ביצוע השיר הראשון וסגרו אותם כמה זמן לאחר סיום השיר האחרון, כדי להרגיל את הציבור לאותה מסגרת של אפשרות זמן ההצבעה המורחבת החדשה שתהיה באירוויזיון. אוקראינה ניהלה את אחד מהליכי הבחירה הנחשבים להפכפכים והשערורייתיים בתולדות האירוויזיון, כאשר הפרה את הבטחתה לשלוח את הזמר והשיר שבחרה במקור, לטובת בחירת שיר אחר שהתברר כלא תקין, ובסך הכול שינתה שלוש פעמים את השיר שאמור לייצג אותה. עקב כך גם הפרה את המועד שנקבע לשליחת השיר לוועדת איגוד השידור האירופי, והוטל עליה קנס לפי כל יום איחור מעבר ליעד. כך גם הייתה המדינה האחרונה בשנה זו שבחרה את השיר שלה. צ'כיה ומונטנגרו פרשו מהתחרות לאור הישגיהן הנמוכים וכישלונן לעלות לשלב גמר התחרות בשלוש השנים הקודמות מאז הצטרפותן באירוויזיון 2007, ולאור אחוזי צפייה נמוכים בגמר התחרות בצ'כיה וחוסר תקציב לתחרות במונטנגרו. גם הונגריה, שכשלה לעלות לגמר בשנתיים האחרונות, פרשה עקב חוסר תקציב. אנדורה וליטא נרשמו מראש לתחרות. זאת למרות קיצוץ של עשרה אחוזים בתקציב לרשת השידור האנדורית "RTVA" וכישלונה לעלות לגמר התחרות בשש השנים האחרונות מאז הצטרפותה באירוויזיון 2004, ולמרות בעיות תקציב שהיו גם בליטא. לבסוף ביטלה "RTVA" את הרשמתה עקב החלטתה לנצל את תקציבה המצומצם לתוכניות אחרות, אולם ליטא מצאה מקורות מימון והשתתפה בתחרות. רשת השידור של סן-מרינו "SMRTV" גם רצתה לחזור לתחרות לאחר פרישתה בשנת 2008, ואף בחרה בשתי זמרות איטלקיות שייצגו אותה, אולם הפרלמנט במדינה לא הקנה לה תקציב להשתתפות. להלן דרכי בחירת השירים והנציגים במדינות: בעבר ובעיקר בשנים האחרונות שודרה התחרות באמצעים נוספים כגון ברשתות טלוויזיה גם במדינות שאינן משתתפות בתחרות, וכן באינטרנט. הונגריה הונגריה - לאחר פרישתה השנה של רשת "MTV" מהתחרות והחלטתה לא לשדרה, רשת "Duna Televizio" שידרה את שני חצאי הגמר וגמר התחרות. מנהלת Duna Televizio טוענת כי חשוב לאפשר לציבור בהונגריה לצפות בתחרות ולהמשיך לעניין אותו בה לקראת חזרה אפשרית של המדינה לאירוויזיון 2011. בתחילה אף רצתה לשלוח נציג להונגריה לאירוויזיון במקום "MTV", אולם לא יכלה מכיוון שאינה חברה מלאה באיגוד השידור האירופי. מונטנגרו מונטנגרו - רשת "RTCG" שנאלצה לפרוש השנה מהתחרות עקב קשיים כלכליים עדיין שידרה את שני חצאי הגמר והגמר בשידור חי בערוץ המרכזי שלה "RTCG1". קוסובו קוסובו - שידרה את התחרות גם עקב רצונה להצטרף אליה, אולם לא כל המדינות מכירות בה כמדינה. קזחסטן קזחסטן - שידרה את התחרות גם עקב רצונה להצטרף אליה. וייטנאם וייטנאם - רשת "RTR Planeta" הרוסית אשר שידרה את תחרות הגמר, כלולה בערוצי הטלוויזיה בכבלים של וייטנאם "VCTV". אוסטרליה אוסטרליה - שידרה בשידור מאוחר את חצי הגמר הראשון ב-28 במאי, חצי הגמר השני ב-29 במאי והגמר ב-30 במאי, ברשת "SBS", אשר שידרה גם תוכניות סקירה מיוחדות שנעשו על ידי איגוד השידור האירופי לקראת האירוויזיון. ניו זילנד ניו זילנד - תשדר את שני חצאי הגמר וגמר התחרות בסוף חודש יוני ותחילת חודש יולי בערוץ הלוויין "STRATOS" של רשת הטלוויזיה "Triangle TV's". דרום-אמריקה - רשת "RTVE" הספרדית שידרה את התחרות בשידור חי בערוץ "TVE", שגם היה אחראי לבחירת הנציגות של ספרד לאירוויזיון, אשר כלול גם כ-"TVE INTERNATIONAL" במספר טלוויזיות בכבלים בכמה מדינות בדרום אמריקה: "Telmex", "DirecTV", "Movistar" ו-"VTR". בעולם - האתר הרשמי של האירוויזיון באינטרנט שידר את שני חצאי הגמר והגמר, בשידור חי, כאשר האתר נגיש לצפייה מכל מקום בעולם. ערך מורחב – ישראל באירוויזיון 2010 להלן פרטי ודירוג ארבעת השירים שביצע הראל סקעת בקדם-אירוויזיון ב-15 במרץ: ישראל השתתפה בחצי הגמר השני של האירוויזיון ב-27 במאי, כאשר "מילים" היה השיר השלישי שבוצע בסדר ההופעה. השיר העפיל לשלב הגמר של התחרות ב-29 במאי, ובוצע בו במקום ה-24 בסדר ההופעה. בהצבעה הוענקו לשיר 71 נקודות בסך הכול, והוא דורג לפיכך במקום ה-14 בתחרות הגמר. במהלך הופעת השיר הספרדי בגמר (שעלה לגמר אוטומטית, ובוצע במקום השני בסדר ההופעה), עלה לבמה אדם מהקהל והחל לרקוד יחד עם רקדני הליווי של הזמר דניאל דיחס. לאחר כחצי דקה לערך בהמשך ביצוע השיר, החלו המאבטחים לבוא לקראתו והפולש קפץ מהבמה. כשנתפס על ידי המאבטחים נלקח לתחנת המשטרה. שם התגלה הפולש כספרדי בשם חאומה מרקט קוט או בכינויו - "ג'ימי ג'אמפ", והתברר שבעבר גם פלש למגרשי כדורגל, כדורסל וטניס. בעקבות כך הורשתה ספרד לבצע את שירה שוב אחרי דנמרק, שהייתה המדינה האחרונה בסדר ההופעה. הייתה זו הפעם השנייה בתולדות התחרות ששיר בוצע פעמיים, כאשר הפעם הראשונה הייתה עם השיר שייצג את איטליה באירוויזיון 1958, שבוצע אז שוב לאחר כל השירים האחרים מאחר שצוותי השיפוט לא הצליחו לשמוע אותו בפעם הראשונה דרך המסכים שבהם צפו בתחרות. מדיה וקבצים בנושא אירוויזיון 2010 בוויקישיתוף אתר האינטרנט הרשמי של אירוויזיון 2010 (באנגלית) אירוויזיון 2010 באתר האירוויזיון הרשמי(הקישור אינו פעיל, 14 ביולי 2021) היסטוריית ההצבעות של אירוויזיון 2010 אירוויזיון 2010, במסד הנתונים הקולנועיים IMDb (באנגלית) Stella Floras,‏ EBU working for Eurovision full house in 2010(הקישור אינו פעיל, 14.7.2021), באתר esctoday.com,‏ 13 בינואר 2009 Spain and Azerbaijan to pay Eurovision fines(הקישור אינו פעיל, 14.7.2021) Barry Viniker,‏ EBU to change Eurovision Rules after Azerbaijan inquest(הקישור אינו פעיל, 14.7.2021), באתר esctoday.com,‏ 17 בספטמבר 2009 Juries also get 50%stake in Semi-Final result Jarmo Siim,‏ Telenor Group is Presenting Partner of Oslo 2010, באתר האירוויזיון, 11 בספטמבר 2009 Juha Repo,‏ NRK estimates cost of Eurovision Song Contest at 24 mill. Euro(הקישור אינו פעיל, 14.7.2021), באתר esctoday.com,‏ 23 בספטמבר 2009 Annaliza Borg,‏ Maltese songwriter in talks with 2010 Eurovision producers(הקישור אינו פעיל, 14.7.2021), באתר The Malta Independent Online Sietse Bakker,‏ Ukraine sends in Alyosha with 'Sweet People'‎, באתר האירוויזיון, 24 במרץ 2010 Jarmo Siim,‏ Safura takes Drip Drop to Oslo, באתר האירוויזיון, 18 במרץ 2010 Jarmo Siim,‏ Beyoncé’s choreographer joins Safura for Oslo, באתר האירוויזיון, 13 באפריל 2010 Victor M. Escudero,‏ Iceland: Hera Björk to Oslo!, באתר האירוויזיון, 6 בפברואר 2010 Andreas Schacht,‏ Ireland: Niamh Kavanagh back in the contest!, באתר האירוויזיון, 6 במרץ 2010 Marco Brey,‏ Albania: National selection to kick off tonight!, באתר האירוויזיון, 24 בדצמבר 2009 Glen Webb,‏ Malcolm Lincoln & Manpower 4 to Oslo for Estonia, באתר האירוויזיון, 12 במרץ 2010 Marco Brey,‏ Eva Rivas to represent Armenia!, באתר האירוויזיון, 14 בפברואר 2010 Gustav Dahlander,‏ Miro flying to Eurovision on angelic wings, באתר האירוויזיון, 28 בפברואר 2010 Gustav Dahlander,‏ Vukašin Brajić will be singing Munja I Grom in Oslo, באתר האירוויזיון, 14 במרץ 2010 Harry Darby,‏ Belarus president criticises team(הקישור אינו פעיל, 14.7.2021), באתר esctoday.com,‏ 22 במאי 2009 Andreas Schacht,‏ Belarus: 3+2 to perform Butterflies in Oslo, באתר האירוויזיון, 19 במרץ 2010 Jarmo Siim,‏ Belgium going for internal selection?, באתר האירוויזיון, 11 באוגוסט 2009 Edward Montebello,‏ United Kingdom: Six acts announced(הקישור אינו פעיל, 14.7.2021), באתר esctoday.com,‏ 5 במרץ 2010 Marco Brey,‏ Sofia Nizharadze to sing "Shine" in Oslo!‎, באתר האירוויזיון, 27 בפברואר 2010 Jarmo Siim,‏ German broadcasters join Raab for Eurovision success, באתר האירוויזיון, 20 ביולי 2009 Simon Storvik-Green,‏ Chanée & N'evergreen to Oslo for Denmark!‎, באתר האירוויזיון, 6 בפברואר 2010 Rene Romkes,‏ The Netherlands: Radio support for Sieneke(הקישור אינו פעיל, 14.7.2021), באתר esctoday.com,‏ 13 בפברואר 2010 Jarmo Siim,‏ maNga presents song, wants to 'be the same' as...?‎, באתר האירוויזיון, 3 במרץ 2010 Glen Wenn,‏ Israel: Harel Skaat to Oslo, באתר האירוויזיון, 29 בדצמבר 2009 Gustav Dahlander,‏ Aisha to represent the Latvian flag in Oslo, באתר האירוויזיון, 27 בפברואר 2010 Glen Webb,‏ East European Funk for Lithuania, באתר האירוויזיון, 4 במרץ 2010 Marco Brey,‏ Sun Stroke Project & Olia Tira for Moldova!, באתר האירוויזיון, 6 במרץ 2010 Glen Webb,‏ Thea Garrett takes the Maltese ticket to Oslo!‎, באתר האירוויזיון, 21 בפברואר 2010 Jarmo Siim,‏ Gjoko Taneski takes the FYR Macedonia ticket to Oslo, באתר האירוויזיון, 20 בפברואר 2010 Simon Storvik-Green,‏ Didrik Solli-Tangen wins Norwegian final!‎, באתר האירוויזיון, 6 בפברואר 2010 Glen Webb,‏ Ansambel Roka Žlindre in Kalamari to Oslo for Slovenia!‎, באתר האירוויזיון, 21 בפברואר 2010 Jarmo Siim,‏ Slovakia reveals 2010 Eurovision plans, באתר האירוויזיון, 15 ביולי 2009 Victor Hondal,‏ 313 songs in the race to represent Spain in Oslo(הקישור אינו פעיל, 14.7.2021), באתר esctoday.com,‏ 18 בינואר 2010 Victor Hondal,‏ Spain sends Daniel Diges to the Eurovision Song Contest(הקישור אינו פעיל, 14.7.2021), באתר esctoday.com,‏ 23 בפברואר 2010 Marko Milanovic,‏ Serbia: The end of Beovizija?(הקישור אינו פעיל, 14.7.2021)‎, באתר esctoday.com Simon Storvik-Green,‏ Milan Stanković takes home victory in Serbia, באתר האירוויזיון, 13 במרץ 2010 Gustav Dahlander,‏ Marcin Mroziński to Eurovision for Poland!‎, באתר האירוויזיון, 14 בפברואר 2010 Victor M. Escudero,‏ Portugal decided: Filipa Azevedo to Oslo!‎, באתר האירוויזיון, 7 במרץ 2010 Andreas Schacht,‏ Finland: Kuunkuiskaajat win ticket to Oslo!, באתר האירוויזיון, 30 בינואר 2010 Dominique Dufaut,‏ "This would be Jessy Matador"(הקישור אינו פעיל, 14.7.2021), באתר esctoday.com,‏ 17 בפברואר 2010 Gustav Dahlander,‏ Spring for Cyprus in Eurovision, באתר האירוויזיון, 7 בפברואר 2010 Glen Webb,‏ Croatia: Feminnem calls for Eurovision again!‎, באתר האירוויזיון, 6 במרץ 2010 Andreas Schacht,‏ Romania sets its hopes on Paula & Ovi, באתר האירוויזיון, 6 במרץ 2010 Aris Kalimeris,‏ Romania: Ovi is the only author of the song(הקישור אינו פעיל, 14.7.2021), באתר esctoday.com,‏ 11 במרץ 2010 Olena Omelyanchuk,‏ Russia: Not lost and not forgotten, באתר האירוויזיון, 7 במרץ 2010 מסמך התקנות לשליחת הצעות לשירים לייצוג שווייץ באירוויזיון 2010, 18.6.2009 Sietse Bakker,‏ Delegates "impressed" after NRK presentations, באתר האירוויזיון, 22 במרץ 2010 Stella Floras,‏ Hungary: Duna TV to broadcast all three Eurovision shows(הקישור אינו פעיל, 14.7.2021), באתר esctoday.com,‏ 24 באפריל 2010 Gavin Murray,‏ Australia & New Zealand: Eurovision 2010 down under(הקישור אינו פעיל, 14.7.2021), באתר esctoday.com,‏ 24 בפברואר 2010 "ג'ימי ג'אמפ" נוהג לפרוץ לתחרויות שונות שבהן ספרד משתתפת, וכך גם פלש במהלך הופעת השיר הספרדי באירוויזיון; עוד לאחר אירוויזיון זה, פלש למגרש הכדורגל שבו נערך משחק הגמר של מונדיאל 2010 בין ספרד להולנד.